**Υποχρεώσεις Δημοσιότητας ωφελουμένων της Δράσης**

Κατά τη διάρκεια υλοποίησης του έργου, οι Δικαιούχοι που θα ενταχθούν στη Δράση **απαιτείται να λαμβάνουν** όλα τα μέτρα πληροφόρησης που προβλέπονται στο Παράρτημα XII του Κανονισμού 1303/2013 **και να υλοποιήσουν την ορθή εφαρμογή των υποχρεώσεων δημοσιότητας** στο πλαίσιο υλοποίησης του έργου για το οποίο επιχορηγούνται, σύμφωνα με τα προβλεπόμενα στην Αναλυτική Πρόσκληση της Δράσης, όπως ισχύει.

**Kατά την υλοποίηση του έργου,** οι ωφελούμενοι υποχρεούνται να ενημερώνουν το κοινό σχετικά με τη στήριξη που έχουν λάβει από τα Ταμεία και ειδικά:

1. **να παρέχουν στο διαδικτυακό τόπο τους, εάν υπάρχει,** σύντομη περιγραφή του έργου, ανάλογη προς το επίπεδο της στήριξης, που περιλαμβάνει τους στόχους και τα αποτελέσματά της και επισημαίνει τη χρηματοδοτική συνδρομή από την Ευρωπαϊκή Ένωση, και να προβάλλουν το έμβλημα αυτής, με αναφορά τόσο σε αυτήν όσο και στο πλαίσιο στήριξης του έργου, σύμφωνα με το αρχείο «elevate\_web.pptx» του σύνδεσμο <http://newsletter.antagonistikotita.gr/epanek/wp-content/uploads/2021/06/EPAnEK_Elevate_Greece.zip>
2. **να τοποθετήσουν σε εμφανές σημείο της επιχείρησής τους αφίσα,** σύμφωνα με τον Επικοινωνιακό Οδηγό 2014-2020 (σε ελάχιστο μέγεθος A3) αναφορικά με τη συνδρομή του Διαρθρωτικού Ταμείου στην υλοποίηση της Πράξης, σύμφωνα με το αρχείο elevateposter.pdf του ως άνω συνδέσμου.
3. **να τοποθετήσουν στο διαδικτυακό τους τόπο,** εάν υπάρχει, σε θέση που είναι ορατή κατά την είσοδο σε αυτόν, καθώς και μέσα στο πλαίσιο της οθόνης μιας ψηφιακής συσκευής, το έμβλημα της Ευρωπαϊκής Ένωσης /Ε.Ε. με τη σχετική αναφορά στην Ε.Ε. και το Διαρθρωτικό Ταμείο, τα λογότυπα του ΕΣΠΑ και του ΕΠΑνΕΚ, χωρίς να απαιτείται ο χρήστης να κυλήσει τη σελίδα προς τα κάτω ([**σήματα ΕΤΠΑ**](https://www.efepae.gr/files4users/files/%CE%A0%CE%9F%CE%99%CE%9F%CE%A4%CE%99%CE%9A%CE%9F%CE%A3%20%CE%95%CE%9A%CE%A3%CE%A5%CE%93%CE%A7%CE%A1%CE%9F%CE%9D%CE%99%CE%A3%CE%9C%CE%9F%CE%A3/%CE%A3%CE%AE%CE%BC%CE%B1%CF%84%CE%B1%20%CE%95%CE%A4%CE%A0%CE%91(1).zip)) στο σύνδεσμο <http://newsletter.antagonistikotita.gr/epanek/wp-content/uploads/2019/05/E-Banners.zip>

Σημειώνεται ότι τα συνημμένα ως άνω αρχεία, έχουν ως βασικό σκοπό τη διευκόλυνση των δικαιούχων ως προς την τήρηση των υποχρεώσεων δημοσιότητας αναφορικά με το συγχρηματοδοτούμενο έργο, στο οποίο έχουν ενταχθεί.

Συγκεκριμένα:

1. Το αρχείο «elevate\_web.pptx» αποτελεί το αρχείο το οποίο θα αξιοποιήσετε για την αναφορά του προγράμματος στην ιστοσελίδα σας. Σας δίνεται η δυνατότητα να το επεξεργαστείτε ώστε να συμπεριλάβετε, μόνο τις δαπάνες που αφορούν το έργο σας. Εφόσον ολοκληρώσετε την επεξεργασία μπορείτε να το κάνετε “save as” είτε ως Pdf, είτε ως jpg ή άλλο format που εξυπηρετεί την ιστοσελίδα σας και να το αναρτήσετε.

Στην ιστοσελίδα σας, θα πρέπει ο επισκέπτης να μπορεί να βρει εύκολα το συγκεκριμένο αρχείο, από την αρχική σελίδα αξιοποιώντας τα e- banners με τα λογότυπα που σας έχουμε αποστείλει. Σε περίπτωση περιορισμένου χώρου, θα πρέπει να αξιοποιήσετε τουλάχιστον τα e-banners που έχουν το έμβλημα της Ε.Ε. με αναφορά στο ταμείο.

2. το αρχείο «elevateposter.pdf », αφορά στην υποχρέωση ανάρτησης αφίσας στον χώρο που επιτελέστηκε το έργο. Προτείνουμε εκτύπωση σε χαρτί τουλάχιστον 150γρ. για λόγους αισθητικής και αντοχής.